text: Prins Henrik afslører maskulint kunstværk
  16 juli 2016 kl. 05.19
  Tønder får i dag et nyt kunstværk, som er lavet af Prins Henrik, og det er også Prinsen selv, der står for afsløringen.
  Tønders nyeste kunstværk hedder"Torso Maskulin" og er udført af ingen ringere end Prins Henrik, som i dag klokken 14 afslører værket.
  Kunstværket får sin plads lige øst for Tønder Rådhus ud til Kongevej, og er en gave til kommunen fra Magda og nu afdøde Antoni Andresen. Magda Andresen deltager i afsløringen og vil også gå på talerstolen. Desuden taler formanden for kommunens Kultur- og Fritidsudvalg, Jørgen Popp Petersen, og overinspektør Ove Mogensen fra Kunstmuseet i Tønder.
  Alle er velkomne ved den kongelige kunstafsløring.
  